Kvasuituko nacionalinis parkas
Kvasuituko nacionalinis parkas (angl. Qausuittuq National Park; pranc. Parc national Qausuittuq) – Kanadoje, Nunavute, esantis nacionalinis parkas. Įsteigtas 2015 m. Saugoma kalvota Batersto salos teritorija. Vietovėje per daugelį amžių kartais užklysdavo eskimų ir inuitų protėviai. Dabar negyvenama, tačiau iš šalimais esančios Kornvaliso salos apsilanko inuitai, kurie šioje vietovėje žvejoja ir medžioja. Parke sutinkami karibu, avijaučiai, poliarinės lapės, arktiniai kiškiai, baltosios meškos, banginiai, ruoniai, vėpliai, narvalai. Iš paukščių aptinkamos snieginės žąsys, baltosios pelėdos ir kt.